  Майя Бывальцева 12-тӥ гудырикошконысен Удмуртиын культурно-массовой ужрадъёсты кырын ортчытъяны лэзизы. Удмуртилэн тӧроез Александр Бречалов «Вылӥ дасьлыкъя режим кутон но выль коронавирус инфекци вӧлмон кышкытлыкез кулэстонъя нимаз амалъёс сярысь» косэмаз тупатонъёс пыртӥз. Ужкагаз 13-тӥ гудырикошконэ элькун тӧрлыкъёслэн нимлыко сайтазы поттэмын. Трос калыкен ужрадъёсы 18 ареслэсь пинал муртъёс но 65 арессэс ортчем арлыдоос пыриськыны уг быгато Ужрад ортчытон интыын ньыль квадрат метрын одӥг гинэ адями луыны быгатэ. Со сяна, пырон но потон интыосты висъяно, озьы ик отын адямиослэн куспазы 1,5 метр вис мед луоз. Мерлыко висэз учкисьёсты (пыриськисьёсты) пуктылыку но чаклано. Ужрадэ пыриськисьёслэсь, учкисьёслэсь, радъясьёслэсь температуразэс мертано, ӝутскем температураен адямиосты ӧвӧл лэзёно. Озьы ик котькуд адямилэн маскаез луыны кулэ. Тодэ вайытом, спорт ужрадъёсты 30-тӥ пӧсьтолэзьысен ортчытъяны лэзизы, озьы ик кӧня ке сюбегатонъёсын.   Тегъёс: Мерлык Ижкар Удмуртия коронавирус праздникъёс АлександрБречалов  